**Eksterne rettslige krav jf SSA-K Bilag 1:**

Nedenfor redegjøres det kort for de mest sentrale lover og forskrifter av betydning for anskaffelse av faste lesere, samt for de krav leverandørene skal bidra til blir oppfylt av Kunden gjennom sitt kontraktsarbeid:

Personopplysningsloven og Personopplysningsforskriften:

* Regulerer hvilken informasjon kommunen har anledning til å innhente, til hvilke formål informasjonen skal benyttes, hvordan denne informasjonen skal innhentes og oppbevares, hvem som skal ha tilgang til informasjonen og, ivaretakelse av melde- og konsesjonsplikt overfor Datatilsynet.
* Loven gir føringer for hvordan personvern og informasjonssikkerhet skal ivaretas gjennom internkontroll og lovens §§ 13 og 14 og forskriftens kap. 2 og 3 som stiller krav til sikring slik at konfidensialitet, integritet og tilgjengelighet ivaretas, bruk av risikovurderinger, sikkerhetsrevisjoner, oppfølging av sikkerhetsbrudd og krav til sikring ved utveksling til andre.

Forvaltningsloven:

* Regulerer rett til innsyn og pålegger taushetsplikt om visse personopplysninger, tekniske innretninger og fremgangsmåter samt drifts- eller forvaltningsmessige forhold som det av konkurransemessig vil være av betydning å hemmeligholde og gir føringer for hvordan dokumenter og annet materiale som inneholder opplysninger undergitt taushetsplikt, skal oppbevares på betryggende måte.

Kommuneloven med tilhørende forskrifter:

* Loven skal også legge til rette for en tillitsskapende forvaltning som bygger på en høy etisk standard.
* Det finnes også flere bestemmelser om bl.a. delegering av myndighet, årsregnskap, årsberetning, rapportering, revisjon mv.

Offentleglova og Offentlegforskrifta:

* Offentlighetslova med forskrift pålegger Kunden å tilgjengeliggjøre informasjon. Det innebærer bl.a. at Kunden må tilrettelegge for innsyn i hva som ligger til grunn for et eventuelt vedtak, utfallet av saksbehandling, hvilke personopplysninger som er registrert og hvordan denne informasjonen blir benyttet for å vurdere vilkårene som ligger til grunn for vedtak.
* Loven avgrenser videre hvilke opplysninger som i ulik grad kan unntas offentlighet. Opplysninger undergitt lovbestemt taushetsplikt er unntatt fra innsyn.
* Dekker for eksempel risiko- og sårbarhetsinformasjon hvor innsyn kan lette gjennomføring av straffbare handlinger. Hindrer innsyn, men gir ikke informasjonen beskyttelse.

Arbeidsmiljøloven

* Arbeidsmiljøloven avgrenser hvilke opplysninger det er anledning til å samle inn og kontrollere om de ansatte i virksomheten.
* Dette begrenser muligheten for å kontrollere at ansatte ikke misbruker tilgang til opplysninger, for eksempel gjennom overvåking av tilganger og aktiviteter i fagsystemer.